|  |  |  |
| --- | --- | --- |
|  |  | PATVIRTINTAPanevėžio lopšelio-darželio „Jūratė“ direktoriaus 2022 m. vasario 28 d. įsakymu Nr. V-50 |

**PANEVĖŽIO LOPŠELIO-DARŽELIO ,,JŪRATĖ“ PRIEŠMOKYKLINIO AMŽIAUS VAIKŲ NEMOKAMO MAITINIMO ORGANIZAVIMO TVARKOS**

**APRAŠAS**

**I. BENDROSIOS NUOSTATOS**

1. Priešmokyklinio amžiaus vaikų nemokamo maitinimo organizavimo Panevėžio lopšelyje-darželyje „Jūratė“ tvarkos aprašas (toliau – Aprašas) nustato priešmokyklinukų nemokamo maitinimo organizavimą, teikimą, nemokamo maitinimo rūšis, lėšų tikslinį panaudojimą.
2. Nemokamas maitinimas įstaigoje teikiamas vadovaujantis Lietuvos Respublikos Socialinės paramos mokiniams įstatymu su vėlesniais pakeitimais, šiuo Aprašu, Panevėžio miesto savivaldybės tarybos patvirtintais: Mokinių (tarp jų ugdomų pagal priešmokyklinio ugdymo programą) maitinimo organizavimo mokyklose tvarka, Socialinės paramos mokiniams teikimo savivaldybės ir nevalstybinėse mokyklose tvarkos aprašu, Panevėžio miesto savivaldybės administracijos direktoriaus įsakymais ir kitais norminiais dokumentais.
3. **PRIEŠMOKYKLINIO AMŽIAUS VAIKŲ NEMOKAMO MAITINIMO ORGANIZAVIMAS**
4. Nemokamas maitinimas skiriamas gavus iš socialinės paramos skyriaus sprendimą dėl socialinės paramos skyrimo įstaigą lankantiems priešmokyklinio amžiaus vaikams.
5. Mokiniui, kuris mokosi pagal priešmokyklinio ugdymo programą, įstaiga organizuoja nemokamus pietus, kurie skiriami nevertinant gaunamų pajamų.
6. Sprendimas dėl nemokamo maitinimo skyrimo priešmokyklinukams įforminamas lopšelio-darželio direktoriaus įsakymu.
7. Nemokamas maitinimas teikiamas:
	1. nuo mokslo metų pradžios iki mokslo metų ugdymo proceso pabaigos, jei sprendimas dėl socialinės paramos mokiniams skyrimo įstaigoje gautas iki mokslo metų pradžios;
	2. nuo kitos darbo dienos po sprendimo dėl socialinės paramos mokiniams skyrimo gavimo mokykloje dienos iki mokslo metų ugdymo proceso pabaigos.
8. Nemokamas maitinimas ugdytiniui nebeteikiamas nuo kitos darbo dienos, kai įstaigoje buvo gautas sprendimas dėl socialinės paramos mokiniams nutraukimo.
9. Priešmokyklinės grupės mokytojas kiekvieną dieną žymi nemokamą maitinimą gaunančių vaikų lankomumą elektroniniame dienyne ,,Mūsų darželis”.
10. Lopšelio-darželio vyriausiasis buhalteris:
	1. kas mėnesį pildo mokinių nemokamo maitinimo registravimo žurnalą Socialinės paramos informacinėje sistemoje (SPIS) posistemėje „Socialinė parama mokiniams“ ir per 5 darbo dienas, pasibaigus kalendoriniam mėnesiui, pateikia Socialinės paramos skyriui informacija (nemokamo maitinimo registravimo žurnalą).
	2. pildo biudžeto išlaidų sąmatos vykdymo ir patirtų sąnaudų ataskaitą (Aprašo 3 priedas) ir išlaidų sąmatą (Aprašo 2 priedas) ir pateikia dokumentus iki kito mėnesio 5 dienos Socialinių reikalų skyriui per DVS „Avilys“ Panevėžio miesto savivaldybės dokumentų tvarkymo ir apskaitos dokumentų valdymo sistemoje „Avilys“ tvarkos aprašo, patvirtinto Panevėžio miesto savivaldybės administracijos direktoriaus 2017 m. gruodžio 15 d. įsakymu Nr. A-1101(4.1E), nustatyta tvarka.
11. Nepanaudotos priešmokyklinukų nemokamam maitinimui skirtos lėšos, pasibaigus kalendoriniams metams, grąžinamos Socialinės paramos skyriui.
12. Vietoj nemokamo maitinimo negali būti išmokami pinigai.
13. Mokinių atostogų dienomis per mokslo metus nemokamas maitinimas organizuojamas ir teikiamas tik pagal priešmokyklinio ugdymo programą ugdomiems mokiniams. Ši nuostata netaikoma karantino, ekstremaliosios situacijos, ekstremaliojo įvykio ar įvykio laikotarpiu. Nemokami pusryčiai ir pietūs mokyklose poilsio ir švenčių dienomis neorganizuojami.
14. Mokiniui, nelankiusiam įstaigos dėl ligos (už kiekvieną nelankytą dieną) taip pat mokiniui, kuris mokosi namuose (išskyrus besimokančius nuotoliniu būdu), kai grupėje įvedamas infekcijų plitimą ribojantis režimas (pagal Administracijos direktoriaus įsakymą) nemokamas maitinimas išduodamas sausu daviniu, tėvams (globėjams, rūpintojams) pateikus prašymą (Aprašo 1 priedas) įstaigos vadovui.
15. Maisto davinys išduodamas pagal perdavimo-priėmimo aktą ir iš anksto suderintą laiką.
16. Mokiniams, besimokantiems nuotoliniu būdu, išskyrus kai toks mokymas organizuojamas karantino, ekstremaliosios situacijos, ekstremaliojo įvykio ar įvykio laikotarpiu, nemokamas maitinimas neteikiamas.
17. Priešmokyklinukams, gaunantiems nemokamą maitinimą, pusryčių ir pietų kainų skirtumas papildomai pridedamas kaip priedas prie maitinimo kiekvieną dieną pagal valgiaraštį.
18. **BAIGIAMOSIOS NUOSTATOS**
19. Mokinių nemokamam maitinimui reikalingų produktų rinkinys yra sudaromas vadovaujantis Lietuvos Respublikos sveikatos apsaugos ministro 2010 m. spalio 4 d. įsakymu Nr. V-877(su vėlesniais pakeitimais) patvirtintu pusryčių, pietų ir pavakarių patiekalų gamybai reikalingų produktų rinkinių sąrašu pagal mokinių amžiaus grupes.
20. Mokinių nemokamam maitinimui skiriamų lėšų maisto produktams įsigyti dydžius nustato Panevėžio miesto savivaldybės administracijos direktorius 2019 m. liepos 17 d. įsakymu Nr. A-499 ,,Dėl mokinių nemokamam maitinimui skiriamų lėšų maisto produktams įsigyti dydžių eurais nustatymo“ (su vėlesniais pakeitimais).
21. Aprašas gali būti keičiamas ir/ar papildomas, atsižvelgiant į Panevėžio savivaldybės tarybos sprendimus.

\_\_\_\_\_\_\_\_\_\_\_\_\_\_\_\_\_\_\_\_